
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«15» ліпеня 2022 г.
	        № 115
	                     г. Віцебск



Аб унясенні змяненняў 
у Методыку ацэнкі стану канкурэнцыі

У адпаведнасці з пунктам 11 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) і пунктам 65 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Методыку ацэнкі стану канкурэнцыі, зацверджаную Рашэннем Савета Еўразійскай эканамічнай камісіі ад 30 студзеня 2013 г. № 7, змяненні згодна з дадаткам.
2. Змяненні, прадугледжаныя гэтым Рашэннем, не прымяняюцца:
да заяў (матэрыялаў) аб парушэнні агульных правіл канкурэнцыі на трансгранічных рынках, прынятых да разгляду да даты ўступлення ў сілу гэтага Рашэння;
да расследаванняў парушэнняў агульных правіл канкурэнцыі на трансгранічных рынках, вызначэнне аб правядзенні якіх вынесена да даты ўступлення ў сілу гэтага Рашэння.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


 Б. Султанаў
	 А. Касымаліеў
	А. Авярчук




ДАДАТАК
да Рашэння Савета 
Еўразійскай эканамічнай камісіі
ад 15 ліпеня 2022 г. № 115


ЗМЯНЕННІ,
якія ўносяцца ў Методыку ацэнкі стану канкурэнцыі

[bookmark: P33]1. Падпункты «а» і «б» пункта 2 выкласці ў наступнай рэдакцыі:
«а) пры разглядзе заяў (матэрыялаў) аб парушэнні агульных правіл канкурэнцыі на трансгранічных рынках, устаноўленых артыкулам 76 Дагавора;
б) пры вызначэнні таварнага рынку з мэтай устанаўлення яго адпаведнасці Крытэрыям аднясення рынку да трансгранічнага, зацверджаным Рашэннем Вышэйшага Еўразійскага эканамічнага савета ад 19 снежня 2012 г. № 29 (далей – Крытэрыі), а таксама з мэтай рэалізацыі паўнамоцтваў Камісіі да пачатку правядзення расследаванняў аб парушэнні агульных правіл канкурэнцыі, устаноўленых артыкулам 76 Дагавора, па ўласнай ініцыятыве;».
2. У падпункце «к» пункта 3 слова «справаздачы» замяніць словам «заключэння».
3. Дапоўніць пунктам 31 наступнага зместу: 
[bookmark: _Hlk117864802]«31. Безаплатнае прадастаўленне тавару не перашкаджае вызначэнню прадуктовых і геаграфічных меж таварнага рынку, а таксама аб’ёму таварнага рынку і долей суб’ектаў гаспадарання на таварным рынку.».
4. Пункт 4 выкласці ў наступнай рэдакцыі:
«4. Пры правядзенні ацэнкі стану канкурэнцыі, з мэтай рэалізацыі палажэнняў падпунктаў «а» і «б» пункта 2 гэтай Методыкі і ў рамках устанаўлення парушэнняў забарон ацэнка стану канкурэнцыі можа ажыццяўляцца:
а) у частцы забарон, прадугледжаных пунктам 3 артыкула 76 Дагавора, – з выключэннем этапаў, прадугледжаных падпунктамі «д» – «і» пункта 3 гэтай Методыкі, але з устанаўленнем факту наяўнасці канкурэнтных адносін паміж удзельнікамі пагаднення;
б) у частцы забарон, прадугледжаных пунктам 4 артыкула 76 Дагавора, – з выключэннем этапаў, прадугледжаных падпунктамі «е» – «і» пункта 3 гэтай Методыкі;
в) у частцы забарон, прадугледжаных пунктам 5 артыкула 76 Дагавора, – з выключэннем этапаў, прадугледжаных падпунктамі «д» – «і» пункта 3 гэтай Методыкі;
г) у частцы забарон, прадугледжаных пунктам 6 артыкула 76 Дагавора, – з выключэннем этапаў, прадугледжаных:
падпунктамі «д» – «і» пункта 3 гэтай Методыкі, калі парушэнне забарон, устаноўленых пунктам 6 артыкула 76 Дагавора, прыводзіць або можа прывесці да любога з указаных у пункце 3 артыкула 76 Дагавора наступстваў;
падпунктамі «е» – «і» пункта 3 гэтай Методыкі, калі парушэнне забарон, устаноўленых пунктам 6 артыкула 76 Дагавора, прыводзіць або можа прывесці да любога з указаных у пункце 4 артыкула 76 Дагавора наступстваў;
д) у частцы забарон, прадугледжаных пунктам 2 артыкула 76 Дагавора, – з папярэднім вызначэннем тавару ў адпаведнасці з пунктам 15 гэтай Методыкі.». 
5. Падпункт «е» пункта 5 дапоўніць словамі «і іншых асацыяцый (саюзаў)».
6. Пункт 16 дапоўніць падпунктам «з» наступнага зместу:
«з) спосаб атрымання тавару.».
7. Дапоўніць пунктам 161 наступнага зместу:
«161. Пры вызначэнні прадуктовых меж таварнага рынку могуць быць улічаны прамыя і ўскосныя «сеткавыя эфекты» (уздзеянне, якое адзін карыстальнік тавару аказвае на яго каштоўнасць для іншых, у тым ліку патэнцыйных, карыстальнікаў), уласцівыя канкрэтнаму таварнаму рынку.».
8. У пункце 371 слова «справаздачы» замяніць словам «заключэнні».
9. Дапоўніць пунктам 441 наступнага зместу:
«441. У якасці бар’ера могуць быць разгледжаны «сеткавыя эфекты».
10. Раздзел XII выкласці ў наступнай рэдакцыі:
«XII. Аналітычнае заключэнне
61. Па выніках правядзення ацэнкі стану канкурэнцыі на таварным рынку складаецца з улікам патрабаванняў палажэнняў пунктаў 3 і 4 гэтай Методыкі аналітычнае заключэнне.
62. Аналітычнае заключэнне падрыхтоўваецца структурным падраздзяленнем Камісіі, адказным за правядзенне ацэнкі стану канкурэнцыі (далей – структурнае падраздзяленне Камісіі).
63. Праект аналітычнага заключэння (на папяровым носьбіце) накіроўваецца ў органы дзяржаўнай улады дзяржаў-членаў, у кампетэнцыю якіх уваходзяць рэалізацыя і (або) правядзенне канкурэнтнай (антыманапольнай) палітыкі (далей – упаўнаважаныя органы), з выключэннем інфармацыі і (або) звестак, якія з’яўляюцца камерцыйнай і (або) іншай тайнай, тайнай, якая ахоўваецца законам, і з дубліраваннем яго адпраўкі на адрас электроннай пошты ўпаўнаважанага органа (з пацвярджэннем факта яго атрымання адрасатам).
З дня атрымання праекта аналітычнага заключэння ўпаўнаважаныя органы з мэтай падрыхтоўкі пазіцыі маюць права знаёміцца з матэрыяламі (дакументамі, звесткамі, інфармацыяй), на падставе якіх быў падрыхтаваны гэты праект.
Упаўнаважаныя органы ў парадку, устаноўленым заканадаўствам дзяржаў-членаў, на працягу 15 працоўных дзён з даты рэгістрацыі імі пісьма Камісіі аб накіраванні праекта аналітычнага заключэння прадстаўляюць у пісьмовай форме свае пазіцыі па праекце (на папяровым носьбіце) з дубліраваннем іх адпраўкі на адрас электроннай пошты Камісіі (з пацвярджэннем факта іх атрымання адрасатам).
Пазіцыі ўпаўнаважаных органаў у пісьмовай форме далучаюцца да праекта аналітычнага заключэння.
64. У выпадку непрадстаўлення ў тэрмін, устаноўлены пунктам 63 гэтай Методыкі, пазіцый упаўнаважаных органаў або адсутнасці заўваг у прадстаўленых пазіцыях упаўнаважаных органаў па праекце аналітычнага заключэння кіраўнік структурнага падраздзялення Камісіі (у выпадку яго адсутнасці – асоба, якая яго замяшчае) зацвярджае аналітычнае заключэнне з указаннем даты яго зацвярджэння.
65. У выпадку паступлення хаця б ад аднаго з упаўнаважаных органаў заўваг па праекце аналітычнага заключэння структурнае падраздзяленне Камісіі накіроўвае паведамленне аб правядзенні кансультацый.
[bookmark: _Hlk119307631]Паведамленне аб правядзенні кансультацый у фармаце відэаканферэнцыі накіроўваецца структурным падраздзяленнем Камісіі ва ўпаўнаважаныя органы не пазней чым за 3 працоўныя дні да даты іх правядзення.
Паведамленне аб правядзенні кансультацый у вочным фармаце накіроўваецца структурным падраздзяленнем Камісіі ва ўпаўнаважаныя органы не пазней чым за 7 працоўных дзён да даты іх правядзення.
Дапускаецца правядзенне кансультацый з дапамогай відэа-канферэнц-сувязі ў выпадку адсутнасці канфідэнцыйнай інфармацыі ў матэрыялах (дакументах, звестках, інфармацыі), якія разглядаюцца ў рамках кансультацый. Пры наяўнасці канфідэнцыйнай інфармацыі ва ўказаных матэрыялах (дакументах, звестках, інфармацыі) кансультацыі праводзяцца ў вочным фармаце.
Пры правядзенні кансультацый структурным падраздзяленнем Камісіі праводзіцца аўдыя- або відэазапіс.
Ажыццяўленне аўдыя- або відэазапісу не дапускаецца пры наяўнасці канфідэнцыйнай інфармацыі ў матэрыялах (дакументах, звестках, інфармацыі), якія разглядаюцца ў рамках кансультацый.
Па выніках правядзення кансультацый структурным падраздзяленнем Камісіі складаецца пратакол, у якім адлюстроўваюцца матываваныя пазіцыі ўпаўнаважаных органаў.
Пратакол кансультацый падпісваецца кіраўніком структурнага падраздзялення Камісіі (у выпадку яго адсутнасці – асобай, якая яго замяшчае), які праводзіў кансультацыі.
Пратакол далучаецца да аналітычнага заключэння, пры гэтым копія пратакола кансультацый накіроўваецца ва ўпаўнаважаныя органы на працягу 3 працоўных дзён з дня правядзення кансультацый.
У выпадку ўрэгулявання ў ходзе кансультацый рознагалоссяў па праекце аналітычнага заключэння кіраўнік структурнага падраздзялення Камісіі (у выпадку яго адсутнасці – асоба, якая яго замяшчае) зацвярджае аналітычнае заключэнне з указаннем даты яго зацвярджэння. 
66. У выпадку, калі па выніках праведзеных кансультацый рознагалоссі па праекце аналітычнага заключэння не ўрэгуляваны, пытанне аб іх урэгуляванні разглядаецца на кансультацыях з удзелам члена Калегіі Камісіі, які курыруе пытанні канкурэнцыі і антыманапольнага рэгулявання, і кіраўнікоў (намеснікаў кіраўнікоў) упаўнаважаных органаў.
Па выніках правядзення ўказаных кансультацый складаецца пратакол, у якім адлюстроўваюцца пазіцыі яго ўдзельнікаў.
У выпадку адсутнасці члена Калегіі Камісіі, які курыруе пытанні канкурэнцыі і антыманапольнага рэгулявання, па яго пісьмовым даручэнні кансультацыі з кіраўнікамі (намеснікамі кіраўнікоў) упаўнаважаных органаў праводзіць кіраўнік упаўнаважанага структурнага падраздзялення Камісіі.
Пратакол кансультацый падпісваецца членам Калегіі Камісіі, які курыруе пытанні канкурэнцыі і антыманапольнага рэгулявання, або кіраўніком упаўнаважанага структурнага падраздзялення Камісіі, які праводзіў кансультацыі.
Пратакол далучаецца да аналітычнага заключэння, пры гэтым копія пратакола кансультацый накіроўваецца ва ўпаўнаважаныя органы на працягу 3 працоўных дзён з дня правядзення кансультацый.
Пасля правядзення ўказаных кансультацый кіраўнік структурнага падраздзялення Камісіі (у выпадку яго адсутнасці – асоба, якая яго замяшчае) зацвярджае аналітычнае заключэнне з указаннем даты яго зацвярджэння і ажыццяўляе дзеянні, накіраваныя на стрыманне прыкмет парушэння агульных правіл канкурэнцыі на трансгранічных рынках, у парадку, устаноўленым правам Саюза.
67. Аналітычнае заключэнне з улікам палажэнняў пункта 4 гэтай Методыкі павінна ўтрымліваць наступныя раздзелы:
а) агульныя палажэнні:
мэта даследавання;
апісанне крыніц зыходнай інфармацыі;
б) звесткі аб выбраным часавым інтэрвале даследавання;
в) вывады аб прадуктовых межах таварнага рынку (з абгрунтаваннем выбару метаду іх вызначэння);
г) вывады аб геаграфічных межах таварнага рынку (з абгрунтаваннем выбару метаду іх вызначэння);
д) звесткі аб складзе суб’ектаў гаспадарання, якія ажыццяўляюць дзейнасць на таварным рынку;
е) звесткі аб аб’ёме таварнага рынку і долях суб’ектаў гаспадарання на таварным рынку.;
ж) вывады аб узроўні канцэнтрацыі таварнага рынку;
з) звесткі аб бар’ерах уваходу на таварны рынак;
і) ацэнка стану канкурэнцыі на таварным рынку; 
к) звесткі аб дамінуючым становішчы суб’екта гаспадарання на таварным рынку;
л) матываваныя вывады аб аднясенні (неаднясенні) таварнага рынку да трансгранічнага ў адпаведнасці з Крытэрыямі і аб наяўнасці (адсутнасці) кампетэнцыі Камісіі па стрыманні парушэнняў агульных правіл канкурэнцыі на трансгранічных рынках.
68. Аналітычнае заключэнне павінна быць прашыта і пранумаравана.
69. У выпадку, калі ў рамках правядзення расследавання парушэнняў агульных правіл канкурэнцыі на трансгранічных рынках і (або) разгляду справы аб парушэнні агульных правіл канкурэнцыі на трансгранічных рынках будуць выяўлены акалічнасці, матэрыялы (дакументы, звесткі, інфармацыя), якіх Камісія не мела на момант правядзення ацэнкі стану канкурэнцыі на трансгранічным рынку, у аналітычнае заключэнне могуць уносіцца змяненні (удакладненні).
Упаўнаважанае структурнае падраздзяленне Камісіі паведамляе ўпаўнаважаным органам аб унясенні такіх змяненняў (удакладненняў) на працягу 3 працоўных дзён з дня іх унясення.
70. Пункты 63–66 і падпункт «л» пункта 67 гэтай Методыкі прымяняюцца толькі пры ацэнцы стану канкурэнцыі, якая праводзіцца ў адпаведнасці з падпунктамі «а» і «б» пункта 2 гэтай Методыкі.

